Flugmönnum flugfélagsins Play og fleiri starfsmönnum þess hefur verið boðin fastráðning í vetur gegn því að taka á sig allt að fimmtíu prósent launalækknun. Birgir Jónsson, forstjóri félagsins, segir ekki verið að setja starfsfólki afarkosti. Starfsfólk hafi sjálft stungið upp á því að dreifa vaktaálagi í vetur til þess að sumarstarfsmenn, sem ættu að ljúka störfum í haust, gætu haldið áfram að starfa fyrir Play þangað til umsvif félagsins aukast aftur næsta vor með flugi til Bandaríkjanna.
Þetta er ekki tilboð frá okkur eða afarkostir sem við setjum okkar starfsfólki. Þegar ég heyrði þetta i síðustu viku fannst mér þetta dæmi um góðan starfsanda og teymishugsun hjá okkar starfsfólki. Það eru alls engin frávik frá okkar plönum eða afarkostir eða tilboð frá okkur. Mikið af þessu starfsfólki getur boðið sig fram í það. Eru í skóla eða með börn í skólum og þeirra aðstæður bjóða upp á það að lækka hlutfall sitt og það yrði þá til þess að
einhver annar starfsmaður myndi ekki bara hætta heldur frá vinnu í vetur.